CELEX: 62021TN0426
Language: et
Date: 2021-07-14 00:00:00
Title: Kohtuasi T-426/21: 14. juulil 2021 esitatud hagi – Nizar Assaad versus Euroopa Liidu Nõukogu

23.8.2021   
            
            
               ET
            
            
               Euroopa Liidu Teataja
            
            
               C 338/44
            
         
      14. juulil 2021 esitatud hagi – Nizar Assaad versus Euroopa Liidu Nõukogu
      (Kohtuasi T-426/21)
      (2021/C 338/54)
      Kohtumenetluse keel: inglise
      
         Pooled
      
      
         Hageja: Nizar Assaad (Beirut, Liibanon) (esindajad: barrister M. Lester, solicitor G. Martin ja solicitor C. Enderby Smith)
      
         Kostja: Euroopa Liidu Nõukogu
      
         Nõuded
      
      Hageja väitel tuleks Euroopa Kohtul tühistada hagejat puudutavas osas nõukogu 6. mai 2021. aasta rakendusotsus (ÜVJP) 2021/751 (1), millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid, ja nõukogu 6. mai 2021. aasta rakendusmäärus (EL) 2021/743 (2), millega muudetakse nõukogu otsuse 2013/255/ÜVJP I lisa kannet 36 ja nõukogu 18. jaanuari 2012. aasta määruse (EL) nr 36/2012 (edaspidi „vaidlustatud õigusaktid“) II lisa kannet 36.
      
         Väited ja peamised argumendid
      
      Hageja väidab oma hagi põhjendamiseks, et nõukogu on alates 2011. aastast korduvalt väljendanud seisukohta, et hageja ei ole Süüriale piiranguid kehtestavate ELi õigusaktide kandesse 36 kantud isik. Vaidlustatud õigusaktidega soovis nõukogu asuda vastupidisele seisukohale ning käesoleval ajal väidab ta ilma igasuguse põhjenduse ning faktilise või õigusliku aluseta, et tegelikult on hageja loetellu kantud alates 2011. aastast. Hageja vaidlustab oma tühistamisalustes nõukogu seisukoha järsu muutuse vaidlustatud õigusaktides, kuna see põhineb mitmetel hindamisvigadel, on õigusvastaselt tagasiulatuv ja õiguskindluse põhimõtte suhtes vaenulik, kujutab endast nõukogu pädevuse kuri- ja väärtarvitust ning on vastuolus res judicata põhimõttega.
      
         (1)  ELT 2021, L 160, lk 115.
      
         (2)  ELT 2021, L 160, lk 1.